**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2020 թվականի N -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲԱՐՁՐԱԳՈՒՅՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԲԱԿԱԼԱՎՐԻ ԿՐԹԱԿԱՆ ԾՐԱԳՐՈՎ (ՀԵՌԱԿԱ) 2020/2021 ՈՒՍՈՒՄՆԱԿԱՆ ՏԱՐՎԱ ՄԱՍՆԱԳԻՏՈՒԹՅՈՒՆՆԵՐԻ ԵՎ ԸՆԴՈՒՆԵԼՈՒԹՅԱՆ ՔՆՆՈՒԹՅՈՒՆՆԵՐԻ ՑԱՆԿԸ ՀԱՍՏԱՏԵԼՈՒ ԵՎ ՀՀ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 28-Ի N 1674-Ն ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին օրենքի» 37-րդ հոդվածի 1-ին, «Բարձրագույն և հետբուհական մասնագիտական կրթության մասին» օրենքի 14-րդ հոդվածի 5-րդ և «Կրթության մասին» օրենքի 15-րդ 5-րդ մասերով` Հայաստանի Հանրապետության կառավարությունը որոշում է .

1. Հաստատել Հայաստանի Հանրապետության պետական բարձրագույն ուսումնական հաստատությունների բակալավրի կրթական ծրագրով (հեռակա) 2020/2021 ուսումնական տարվա մասնագիտությունների և ընդունելության քննությունների ցանկը՝ համաձայն հավելվածի:
2. Ուժը կորցրած ճանաչել ՀՀ կառավարության 2019 թվականի նոյեմբերի 28-ի «Հայաստանի Հանրապետության բարձրագույն ուսումնական հաստատությունների բակալավրի ու անընդհատ և ինտեգրացված կրթական ծրագրերով (առկա, հեռակա) 2020/2021 ուսումնական տարվա մասնագիտությունների և ընդունելության քննությունների ցանկը հաստատելու մասին» N 1674-Ն որոշումը:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲԱՐՁՐԱԳՈՒՅՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԲԱԿԱԼԱՎՐԻ ԿՐԹԱԿԱՆ ԾՐԱԳՐՈՎ (ՀԵՌԱԿԱ) 2020/2021 ՈՒՍՈՒՄՆԱԿԱՆ ՏԱՐՎԱ ՄԱՍՆԱԳԻՏՈՒԹՅՈՒՆՆԵՐԻ ԵՎ ԸՆԴՈՒՆԵԼՈՒԹՅԱՆ ՔՆՆՈՒԹՅՈՒՆՆԵՐԻ ՑԱՆԿԸ ՀԱՍՏԱՏԵԼՈՒ ԵՎ ՀՀ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 28-Ի N 1674-Ն ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ»

ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. **Անհրաժեշտությունը**

Հայաստանի Հանրապետության պետական բարձրագույն ուսումնական հաստատությունների բակալավրի կրթական ծրագրով (հեռակա) 2020/2021 ուսումնական տարվա մասնագիտությունների և ընդունելության քննությունների ցանկը հաստատելու և ՀՀ կառավարության 2019 թվականի նոյեմբերի 28-ի N 1674-Ն որոշումը ուժը կորցրած ճանաչելու մասին ՀՀ կառավարության որոշման նախագծի ընդունման անհրաժեշտությունը պայմանավորված է Հայաստանի Հանրապետությունում նոր կորոնավիրուսի կանխարգելման համար հայտարարված արտակարգ դրության պայմաններում բուհերի հեռակա ուսուցման ընդունելության գործընթացի իրականացմամբ:

1. **Ընթացիկ իրավիճակը և կարգավորման նպատակը**

Նախագծով առաջարկվում է բուհերում ընդունելությունն իրականացնել մեկ ընդունելության քննության արդյունքի հիման վրա, հաշվի առնելով նաև այն փաստը, որ դիմորդները նախօրոք տեղյակ են եղել թե ինչ քննություններ պետք է հանձնեն և պատրաստվել են հանձնել ընդունելության 2 կամ 3 քննություն: Ընտրվել են այն քննությունները, որոնք կախված մասնագիտության առանձնահատկությունից առավել անհրաժեշտ են տվյալ մասնագիտությամբ սովորելու համար: Այն մասնագիտությունները, որտեղ ընդունելության համար դիմորդի հայեցողությամբ նախատեսված է եղել կամընտրական առարկաների քննություններ՝ կրկին թողնվել է դիմորդի հայեցողությանը՝ իր ցանկությամբ ընտրելու մեկ քննություն:

Կարգավորման նպատակներից է նաև առկա և հեռակա համակարգերի դիմորդների համար ընդունելության հավասար պայմանների ապահովումը:

2020/2021 ուսումնական տարվա առկա ուսուցման ընդունելության մրցույթն իրականացվել է ընդունելության մեկ քննության արդյունքով և սույն նախագծի ընդունումը հնարավորություն կտա առկա ուսուցման ընդունելության քննություն հանձնած դիմորդներին, պահպանելով ստացած դրական գնահատականը՝ մասնակցել հեռակա ուսուցման ընդունելության մրցույթին:

1. **Ակնկալվող արդյունքը**

Հայաստանի Հանրապետության պետական բարձրագույն ուսումնական հաստատությունների բակալավրի կրթական ծրագրով (հեռակա) 2020/2021 ուսումնական տարվա մասնագիտությունների և ընդունելության քննությունների ցանկը հաստատելու մասին ՀՀ կառավարության որոշման նախագծի ընդունման արդյունքում բուհերում հեռակա ուսուցման ընդունելությունը կիրականացվի մեկ ընդունելության քննության արդյունքի հիման վրա՝ հնարավորինս նվազեցնելով ընդունելության քննությունների մասնակիցների թիվը, որի արդյունքում հնարավոր կլինի ապահովել սանիտարահիգենիկ պամաններ, պահպանելով անհրաժեշտ սոցիալական հեռավորությունը, կազմակերպել դիմորդների ընդունելության քննությունների գործընթացը:

Դիմորդներին հնարավորություն տալ առկա ուսուցման ընդունելության քննության գնահատականով, առանց լրացուցիչ քննություն հանձնելու մասնակցել հեռակա ուսուցման ընդունելության մրցույթին:

**Տեղեկանք 1**

**Հայաստանի Հանրապետության պետական բարձրագույն ուսումնական հաստատությունների բակալավրի կրթական ծրագրով (հեռակա) 2020/2021 ուսումնական տարվա մասնագիտությունների և ընդունելության քննությունների ցանկը հաստատելու և ՀՀ կառավարության 2019 թվականի նոյեմբերի 28-ի N 1674-Ն որոշումը ուժը կորցրած ճանաչելու մասին ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ**

­­Որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտությունը բացակայում է:

**Տեղեկանք 2**

**Հայաստանի Հանրապետության պետական բարձրագույն ուսումնական հաստատությունների բակալավրի կրթական ծրագրով (հեռակա) 2020/2021 ուսումնական տարվա մասնագիտությունների և ընդունելության քննությունների ցանկը հաստատելու և ՀՀ կառավարության 2019 թվականի նոյեմբերի 28-ի N 1674-Ն որոշումը ուժը կորցրած ճանաչելու մասին ՀՀ կառավարության որոշման նախագծի ընդունման կապակցությամբ ՀՀ պետական բյուջեի ծախսերի կամ եկամուտների ավելացման կամ նվազեցման վերաբերյալ**

Որոշման նախագծի ընդունումը ՀՀ 2020թ. և հետագա տարիների պետական բյուջեներում փոփոխությունների կատարման անհրաժեշտություն չի առաջացնում:

**ԱՄՓՈՓԱԹԵՐԹ**

**Հայաստանի Հանրապետության պետական բարձրագույն ուսումնական հաստատությունների բակալավրի կրթական ծրագրով (հեռակա) 2020/2021 ուսումնական տարվա մասնագիտությունների և ընդունելության քննությունների ցանկը հաստատելու և ՀՀ կառավարության 2019 թվականի նոյեմբերի 28-ի N 1674-Ն որոշումը ուժը կորցրած ճանաչելու մասին**

ՀՀ կառավարության որոշման նախագծի վերաբերյալ ստացված դիտողությունների և առաջարկությունների, դրանց ընդունման կամ չընդունման վերաբերյալ

|  |  |  |  |
| --- | --- | --- | --- |
| **Առարկության, առաջարկության հեղինակը, գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխու-թյունները** |
| ՀՀ ֆինանսների նախարարություն | Դիտողություններ և առաջարկություններ չունի |  |  |
| ՀՀ էկոնոմիկայի նախարարություն | Դիտողություններ և առաջարկություններ չունի |  |  |
| ՀՀ արդարադատության նախարարություն | Առաջարկվել է Նախագծի նախաբանում հղում չանել «Կրթության մասին» օրենքի 15-րդ հոդվածի 1-ին մասին | Առաջարկն ընդունվել է | Նախագծի նախաբանից հանվել է «Կրթության մասին» օրենքի 15-րդ հոդվածի 1-ին մասին արված հղումը |
| Առաջարկվել է Նախագծի 2-րդ կետում «Որոշումն» բառը փոխարինել «Սույն որոշումն»բառերով | Առաջարկն ընդունվել է | Կատարվել է համապատասխան փոփոխություն |
| Առաջարկվել է ուժը կորցրած ճանաչել ՀՀ կառավարության 2019 թվականի նոյեմբերի 28-ի N 1674-Ն որոշման՝ հեռակա ուսուցման ծրագրերին վերաբերող կարգավորումները | Առաջարկն ընդունվել է | Ուժը կորցրած է ճանաչվել ՀՀ կառավարության 2019 թվականի նոյեմբերի 28-ի N 1674-Ն որոշումն ամբողջությամբ, քանի որ առկա ուսուցման ծրագրերին վերաբերող հարցերը կարգավորվում են ՀՀ կառավարության 2020 թվականի մայիսի 21-ի N 826-Ն որոշման N 2 հավելվածով |